Imtella' Diċembru 19, 2021 It-tfal li mietu f'inċident fuq bouncy castle f'Devonport l-Awstralja telgħu għal sitta. Is-sitt tifel li tilef ħajtu f'dan l-inċident traġiku huwa ċ-ċkejken Chace Harrison ta' 11-il sena. Il-mewt tiegħu tħabbret mill-Kummissarju tal-Pulizija ta' Tasmania, Darren Hine. L-inċident seħħ tlett ijiem ilu waqt attività fi skola f'Tasmania. It-tfal waqgħu m'għola 10 metri wara li r-riħ għolla l-bouncy castle. Il-ħames vittmi l-oħra huma Addison Stewart ta' 11-il sena; u Zane Mellor, Jye Sheehan, Jalailah Jayne-Maree Jones u Peter Dodt, ilkoll ta' 12-il sena. Intant, żewġt itfal oħra jinsabu f'qagħda kritika l-Isptar Royal Hobart, filwaqt li tifel ieħor qed jingħata l-kura d-dar. Ara wkoll: L-Awstralja f'luttu wara li ġew identifikati t-tfal li mietu f'inċident fuq bouncy castle